open-index/open-wikipedia-markdown huggingface dataset:
(miss)understood

**(miss)understood** on Ayumi Hamasakin yhdeksäs studioalbumi, joka julkaistiin 1. tammikuuta 2006.

*(miss)understood* nousi muiden Hamasakin albumien tavoin Oricon-albumilistan kärkisijalle. Se pysyi listalla kaikkiaan 31 viikon ajan. Albumia on myyty Japanissa yli miljoona kappaletta.

Albumista on julkaistu kaksi eri versiota: pelkän CD:n sekä CD:n ja DVD:n sisältävät versiot. Molempien versioiden CD:n kappaleet ovat samat, mutta jälkimmäisessä versiossa on mukana myös DVD, joka sisältää musiikkivideoita sekä "näin tehtiin" -videoita albumin kappaleista. Myös versioiden kansikuvat ja kansivihkot eroavat toisistaan.

Osan *(miss)understood*-albumin kappaleista on säveltänyt Sweetbox-yhtyeen GEO. Kappaleissa on sama melodia, mutta Hamasaki on kirjoittanut kappaleisiin uudet, japaninkieliset sanat.  Sweetboxin versiot kappaleista on julkaistu 1. maaliskuuta 2006 ilmestyneellä Sweetboxin *[[Addicted (Sweetboxin albumi)|Addicted]]*-albumilla. Versioidut kappaleet ovat "Bold & Delicious", "Ladies Night", "Pride", "Beautiful Girl" (Hamasakin version nimi on "Beautiful Day"), "Every Step" ("rainy day") sekä "In the Corner".

Albumilta on julkaistu singlet *STEP you / is this LOVE?*, *fairyland*, *HEAVEN* ja *Bold & Delicious / Pride*.

## Kappaleet

### CD
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### DVD
# STEP you (video clip)
# is this LOVE? (video clip)
# fairyland (video clip)
# alterna (video clip)
# HEAVEN (video clip)
# Bold & Delicious (video clip)
# Pride (video clip)
# rainy day (video clip)
# Ladies Night (video clip)
# Bold & Delicious (Album ver.)
# STEP you (making clip)
# is this LOVE? (making clip)
# fairyland (making clip)
# alterna (making clip)
# HEAVEN (making clip)
# Pride (making clip)

## Katso myös
* Ayumi Hamasakin diskografia

## Lähteet
Tommi Siekkinen

**Tommi Sakari Siekkinen** (s. 28. maaliskuuta 1989 Oulu) on uransa lopettanut suomalainen jalkapalloilija. Hän oli pelipaikaltaan hyökkääjä.

Kaudella 2006 Siekkinen siirtyi Kakkosessa pelanneesta Oulun Luistinseurasta Ykkösen AC Ouluun. Ensimmäisessä ottelussaan hän tuli kentälle 66. minuutilla, ja iski seuraavalla minuutilla ensimmäisen maalinsa Ykkösessä. AC Oulun neljänä pelivuotenaan Siekkinen pelasi Veikkausliigassa 5 ottelua tehden niissä yhden maalin ja Ykkösessä 40 ottelua ja 12 maalia.

Kaudeksi 2010 Siekkinen siirtyi Ykkösen PS Kemiin.

Seuraavaksi kaudeksi hän siirtyi Ruotsin 1. divisioonan pohjoislohkon IFK Luleåån, jossa hän ei kuitenkaan vakiinnuttanut pelipaikkaansa ja siirtyikin kaudeksi 2012 takaisin Kakkosessa pelaavaan PS Kemiin.

Siekkinen on pelannut myös Suomen alle 18-vuotiaiden maajoukkueessa.

Siekkinen on juniorina harrastanut yleisurheilua ja juossut 100 metriä aikaan 10,94 sekä hypännyt pituutta yli seitsemän metriä. Kansallisesti hän on edustanut oululaista yleisurheiluseuraa Kuivasjärven Auraa. Siekkinen on myös edustanut Suomea nuorten yleisurheilun Ruotsi-maaottelussa.

## Lähteet

## Asiasta muualla
*Siekkinen soccerpunterin sivuilla
*Luettelo AC Oulussa pelanneista jalkapalloilijoista
Päätykolmio

**Päätykolmio** (, harvemmin ) eli **pedimentti** on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa entablementin eli palkiston ja kattorakenteiden rajaama kolmiomainen tai harvemmin kaarimainen alue, joka on usein koristeltu veistoksilla.

Päätykolmiot sijoitettiin yleensä rakennuksen pääsisäänkäyntien yläpuolelle. Tyypillisessä kreikkalaisessa temppelissä ne sijaitsivat temppelin kummassakin lyhyessä päädyssä. Päätykolmiota rajaa alapuolella korniisin vaakasuora palkki geison ja yläpuolella vinot palkit eli simat. Kreikkalaisissa temppeleissä päätykolmio oli matalampi ja leveämpi kuin etruskitemppeleissä ja roomalaisessa temppelissä, ja sen sivukulma oli ensin mainituissa noin 15 astetta ja viimeksi mainituissa noin 20 astetta.

Myös nykyaikaisen satulakattoisen talon ylintä, kolmiomaista päätyalaa kutsutaan päätykolmioksi. Klassista päätykolmiota yleensä pienempi kolmiomainen tai kaarimainen koristeaihe esimerkiksi sisäänkäyntien ja ikkunoiden yhteydessä on *frontoni*. Päätykolmion tapainen koristeellinen seinäpinta tunnetaan nykyisin päätykolmion alkuperäisellä kreikkalaisella nimellä *[[tympanon]]*.

## Päätykolmioveistokset

Päätykolmioon oli usein sijoitettu veistosryhmä, joka esitti temppeliin liittynyttä mytologista aihetta. Päätykolmioveistokset kehittyivät ottamaan käytettävissä olevan tilan taitavasti huomioon, niin että keskelle sijoitettiin seisovia hahmoja ja sivummalle erilaisissa matalammissa asennoissa olevia hahmoja.

Päätykolmion veistoskoristelu tunnetaan ensimmäisenä Korkyran Artemiin temppelistä, joka ajoittuu noin vuoteen 590 eaa. Tunnetuimpia päätykolmiokoristeluja ovat Feidiaan johdolla veistetyt Parthenonin päätykolmioveistokset, jotka ovat osa Parthenonin marmoriveistoksia (Elginin marmoreita) ja nykyisin säilyneiltä osiltaan British Museumissa, sekä muun muassa Aiginan Afaian temppelin ja Olympian Zeuksen temppelin päätykolmioveistokset.

## Lähteet

## Aiheesta muualla
Koosh

**Koosh** on pallomainen lasten lelu, josta riippuu kumisia nauhoja. Osalla koosheista oli myös muovista pää, kädet ja jalat. Scott Stillinger kehitti Kooshin vuonna 1986 helpoksi heiteltäväksi ja pideltäväksi leluksi tyttärelleen ja pojalleen. Se nimettiin siitä syntyvän äänen mukaan, kun se osuu maahan. Stillinger perusti lankonsa Mark Buttonin kanssa *OddzOn Products Inc* -yhtiön myydäkseen Koosheja. Pallo koostui noin 2000 nauhasta, joiden värit vaihtelivat laidasta laitaan. Kooshia voi myös pelata kahden mailan avulla kuin sulkapalloa. Kooshille on aivan omanlaiset mailat. Suomessa kooshit olivat suosittuja 1980- ja 1990-luvun vaihteessa. TV-mainoksen slogan oli "Koosh - hauskuus uus".
Tert-oktaanitioli

**tert-oktaanitioli** on orgaaninen yhdiste, joka on normaaliolosuhteissa olomuodoltaan väritöntä nestettä, jolla on tunnusomainen haju. Sen kemiallinen kaava on C8H18S ja rakennekaava (CH3)2CSHCH2C(CH3)3. tert-oktyylimerkaptaanista käytetään myös nimityksiä *tert-oktyylimerkaptaani*, *2,4,4-trimetyyli-2-pentaanitioli* ja *2-metyyli-2-heptaanitioli*.

tert-oktaanitiolin moolimassa on 146,3 g/mol, sulamispiste –74 °C, kiehumispiste 155 °C, tiheys 0,85 g/cm3, ei liukene veteen, leimahduspiste 46 °C o.c. ja CAS-numero 141-59-3. 

## Aiheesta muualla
*
Tiibetiläinen kuolleiden kirja

**Tiibetiläinen kuolleiden kirja** tai 'Suuri kuulemisen tuoma vapautuminen bardossa' eli 'Bardo Thodol' on vanha tiibetiläinen teksti, joka kuvailee ihmisen kokemuksia kuoleman jälkeen. Kuolleiden kirja on tiibetiläisen buddhalaisuuden klassinen teksti, jota on perinteisesti luettu ääneen kuoleville tai vasta kuolleille, jotta nämä saavuttaisivat vapautuksen.

Tiibetiläisen käsityksen mukaan mieli harhailee kuoltuaan bardossa eli 'välitilassa', kunnes valitsee jonkun mahdollisista syntymistä. Kuolleiden kirjan tarkoitus on opastaa ja rohkaista harhailevaa mieltä kohti mahdollisimman hyvää jälleensyntymää, joka voi tapahtua ihmisten maailmaa ylemmälle tasolle, mutta suotavinta on syntymä ihmisten maailmaan, koska buddhalaisen käsityksen mukaan kallisarvoinen ihmiselämä on ainoa tila, jossa mieltä voi kehittää kohti lopullista valaistumista. Jälleensyntymä on mahdollinen myös eläinten tai alempien henkien maailmaan. Bardotilassa mielen uskotaan kohtaavan edellisten elämien aikana tehtyjen tekojen aiheuttamia mielentiloja, jotka teoista riippuen ovat usein hyvin pelottavia ja kauhistuttavia. Hyvien tekojen seurauksena bardotilan aikana voi kokea myös rauhoittavia mielentiloja. Sielu ja sielunvaellus käsitteitä ei buddhalaisuudessa käytetä, vaikka nämä usein esiintyvät länsimaisiin kieliin käännetyissä teksteissä.

## Kirjallisuutta

* 
* Sogyal Rinpoche - Tiibetiläinen kirja elämästä ja kuolemasta, Otava 2004. 

## Katso myös
* Kuolleiden kirja, muinaisten egyptiläisten kuolemanjälkeistä elämää kuvaava teksti

## Aiheesta muualla

* History article 
* Description of the travel  
* The Tibetan Book of the Dead - Ebook
Kivitaipale

**Kivitaipale** on noin 300 asukkaan kylä Rovaniemen kaupungin eteläosassa, Lapin maakunnassa. Kylä sijaitsee kantatien 78 varrella noin 25 kilometrin päässä Rovaniemen keskustasta eteläkaakkoon, Ranuan suuntaan.

Kylä sijaitsee Vähäjoen vesistöalueen varrella vaarajonojen välisessä laaksossa. Noin kymmenen kilometrin päässä kylän eteläpuolella sijaitsee liki sadan kilometrin mittainen vaarajono, Kivalot.

Kivitaipaleen kylällä toimii Taipaleen koulu, jonne oppilaita kuljetetaan myös lähikylistä Välijoelta ja Narkauksesta. Ala-asteen yhteydessä on myös Rovaniemen seurakunnan tiloja ja samassa pihapiirissä kylän keskustassa sijaitsee myös Kivitaipaleen päiväkoti ja Kivitaipaleen vpk:n tilat.

Kivitaipaleen nuorisoseuran (KiNu) 50-luvulla rakennettu ja 70- ja 80-luvuilla saneerattu ja laajennettu seurantalo sijaitsee kylän eteläpuolella. Nuorisoseura tosin lakkautettiin vuonna 2018 ja seurantalo siirtyi Kivitaipaleen kyläyhdistyksen omistukseen jatkaen toimintaansa kylätalona.

Kylätalo on kyläläisten, etenkin nuorison käytössä ja sitä on kunnostettu 2020 luvulla. Kylätalolla järjestetään mm. kyläiltoja, kokouksia ja viihde- ja kulttuuritapahtumia.

Alueella toimii marttayhdistys Kivitaipaleen Marttayhdistys ry sekä kaksi metsästysseuraa. Kivitaipaleen Erän maja on kylätalon lähistöllä (Ranuantie 2564) ja Välijoen Riistamiesten maja Välijoentien varressa (Välijoentie 1095).

Kylätalon pihapiiristä löytyy Rovaniemen kaupungin kunnossapidossa oleva luistelukaukalo sekä Ranuantien ja Välijoentien risteyksestä valaistu latu. Lisäksi kyläyhdistys talkoilee hiihtolatua kylän keskustaan niin päiväkodin, koulun kuin kyläläisten tarpeisiin.

Parhaimmillaan kylän palvelut olivat 1980-luvulla, jolloin Kivitaipaleen kylässä toimi kaksi kauppaa ja baari sekä polttonesteen jakeluasema. Vimeisin kyläkauppa on lopettanut toimintansa vuonna 2006, baari joitakin vuosia aikaisemmin. Kivitaipaleessa toimii edelleenkin useita yrityksiä, mm. kotileipomo, maanrakennus- ja saneerausalan yrityksiä ja pienimuotoista majoitustoimintaa.

Kylältä löytyy kunnan vuokra-asuntoja.

Kyläyhdistyksellä on oma Facebook-sivusto nimellä Kivitaipaleen kyläyhdistys sekä kylällä oma Facebook-ryhmä nimellä Kivitaipale.

## Lähteet

## Aiheesta muualla
*
Risto Ahti

**Risto Tapani Ahti** (s. 27. elokuuta 1943 Lahti) on suomalainen runoilija. Hänen tuotantonsa sisältää yli kaksikymmentä runokokoelmaa, runo-ohjelmia radiossa, esseitä, kritiikkejä ja artikkeleita sekä suomennoksia. Ahti on toiminut myös opettajana muun muassa Oriveden Opistossa ja Tampereen yliopistossa.

Ahti valmistui ylioppilaaksi Lahden Kannaksen yhteislyseosta vuonna 1963 ja opiskeli kirjallisuutta, kasvatustieteitä ja englannin kieltä Jyväskylän, Helsingin ja Oulun yliopistoissa. Hän työskenteli vt. vanhempana lehtorina Suomussalmen yhteiskoulussa 1969–1971, nuorempana lehtorina 1973–1974 ja Lahden yhteislyseon tuntiopettajana 1974–1984. Hän opetti Oriveden Opistossa 1989–1991. Ahdin luovan kirjoittamisen kursseja on kutsuttu ”lyriikan korkeakouluksi”.

Ahdin ensimmäinen runokokoelma *Talvi on harha* julkaistiin vuonna 1967. Teosta on luonnehdittu anarkistiseksi ja paljaaksi. Ahti on ollut vapaa kirjailija vuodesta 1992. Hän on myös suomentanut muun muassa William Blaken, Kahlil Gibranin ja J. L. Runebergin runoutta. Hänen omia runojaan on käännetty noin 20 kielelle.

Ahdille on myönnetty useita tunnustuksia, muiden muassa Eino Leinon palkinto (1994), Runeberg-palkinto (2002), Pro Finlandia -mitali (2003), sekä taiteilijaprofessuuri vuodesta 2004. Ahti on toiminut Lahden Runomaratonin ja Sanataiteen yhdistyksissä ja tuomaroinut Eino Leinon Seuran palkintolautakunnassa. Vuonna 2018 hänet promovoitiin Tampereen yliopiston kunniatohtoriksi.

## Palkinnot ja tunnustukset
* Lahden kaupungin kirjallisuuspalkinto 1967
* Tampereen kaupungin kirjallisuuspalkinto 1987, 1992, 1998, 2001
* Tampereen kaupungin kääntäjäpalkinto 2004
* Kirjallisuuden valtionpalkinto 1980 ja 1985
* Eino Leinon palkinto 1994
* Runeberg-palkinto 2002 *Kukko tunkiolla*
* Pro Finlandia -mitali 2003
* Suomen Kirjailijaliiton tunnustuspalkinto 2012

## Teokset

* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
*  
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
Tuhkakuppi

**Tuhkakuppi** on tupakantuhkalle ja -tumpeille tarkoitettu astia. Monissa tuhkakupeissa on reunoilla lovia, joita voidaan käyttää lepotelineenä savukkeen tai sikarin vielä palaessa.

Tyypillisessä tuhkakupissa on ympyränmuotoinen astia, jossa on matala reuna. Esimerkiksi autoissa on oman mallinen tuhkakuppinsa. Tuhkakupit valmistetaan yleensä lasista, kivestä, posliinista tai metallista, kuten hopeasta tai alumiinista. 

Jokaisessa lentokoneessa on yhä oltava tuhkakuppi, vaikka tupakointi onkin kielletty. Tämä johtuu siitä, että mikäli joku kuitenkin sytyttäisi koneessa savukkeen, sen voi sammuttaa turvallisesti.

## Lähteet
Kujan vepsäläinen kunta

**Kujan vepsäläinen kunta** () oli Babajevon piirissä Vologdan alueella vuoteen 2009 saakka toiminut vepsäläinen paikallishallintoalue. Se perustettiin 1990-luvun alussa suojelemaan vepsäläisten oikeuksia ja kulttuuria alueella. Kunnassa oli 273 asukasta (vuonna 2006).

Kunnan hallinnollinen keskus oli Kijnon kylä. Lisäksi siihen kuuluivat Pondalan ja Voilahtan kylät. Kujan vepsäläinen kunta sekä Timošinon ja Komonevon kunnat yhdistettiin Vepsän kansalliseksi maalaiskunnaksi vuonna 2009.

Kijnon koulussa opetetaan vepsän kieltä oppiaineena. Pondalassa toimii perinteistä vepsäläiskulttuuria esittelevä museo.

## Lähteet
23 (luku)

**23** (**kaksikymmentäkolme**) on luonnollinen luku, jota edeltää luku 22 ja seuraa luku 24.

## Matematiikassa
* 23 on alkuluku, eli se ei jakaudu tekijöihin.
* 23 on kertoma-alkuluku: 4!-1.
* 23 on Sophie Germainin alkuluku, koska 2 \cdot 23+1 = 47 on myös alkuluku.
* 23 on turvallinen alkuluku, koska 11 on myös alkuluku ja 2 \cdot 11+1 = 23.
* 23 on 19:n alkulukuserkku.
* 23 on Woodallin luku: 3 \cdot 2^3-1.
* 23 on onnellinen luku kymmenjärjestelmässä: 2^2+3^2=13, 1^2+3^2=10, 1^2+0^2=1.
* 23 on palindromi kolmijärjestelmässä: 212_3.
* 23 on toinen alkuluku takaperin binäärijärjestelmässä: 11101_2 = 29.
* 23 voidaan muodostaa kolmen peräkkäisen alkuluvun summana: 5+7+11.
* 23 ensimmäisen alkuluvun summa (874) on jaollinen luvulla 23.
* 23 on suurin kokonaisluku, jota ei voida muodostaa yhtä suurempien neliölukujen summana.
* 23 on 239:n lisäksi ainoa luonnollinen luku, jota ei voida muodostaa alle yhdeksän positiivisen kuutioluvun summana: 7 \cdot 1^3 + 2 \cdot 2^3. (Jokainen luonnollinen luku voidaan muodostaa enintään yhdeksän positiivisen kuutioluvun summana.)
* 23 on yksi vain kuudesta luonnollisesta luvusta, joita ei voida muodostaa eri kolmiolukujen summana.
* 23:sta ykkösestä koostuva luku  eli \frac{10^{23}-1}{9} on alkuluku.
* 23 on ainoa alkuluku *p*, jonka kertoma p! on kymmenjärjestelmässä *p* numeroa pitkä.
* 23! on pienin kertoma, joka kymmenjärjestelmässä sisältää kaikki numerot ainakin kerran.
* 23 on pienin pariton alkuluku, joka ei ole minkään alkuluvun kaksonen.
* Syntymäpäiväongelman mukaan jo 23 henkilön joukossa on yli 50 prosentin todennäköisyys, että joillakuilla on sama syntymäpäivä (jos vuodessa oletetaan olevan 365 päivää).
* Hilbertin ratkaisemattomien matemaattisten ongelmien listalla oli 23 ongelmaa; osa niistä on sittemmin ratkaistu.

## Luonnontieteissä
* Alkuaineiden jaksollisessa järjestelmässä 23 on vanadiinin järjestysluku.
* Natrium-23 on natriumin ainoa vakaa isotooppi.
* Kalsium-43 on kalsiumin vakaa isotooppi, jonka neutroniluku on 23.
* Ihmisen sukusoluissa on 23 kromosomia. Muissa ihmisen soluissa on 23 kromosomiparia.
* Maan akselin kaltevuus on noin 23 astetta.

## Muissa yhteyksissä
* Vuoden 2007 elokuvassa *[[Numero 23]]* (*The Number 23*) kerrotaan, miten numero 23 ilmenee läpi päähenkilön elämän ja saa tämän sekoamaan. 
* Koripalloilija Michael Jordan esiintyy pelinumerolla 23.
* Niin kutsuttu 23-arvoitus () on taikauskoinen käsitys luvun 23 merkityksestä.
* Valtatie 23 kulkee Porin ja Joensuun välillä.
* Eurooppatie E23 kulkee Ranskan ja Sveitsin välillä.
* Benjamin Harrison oli Yhdysvaltojen 23. presidentti.
* Telnetin TCP-porttinumero on 23.

## Lähteet

## Aiheesta muualla
Uptown Rockers

**Uptown Rockers** on afrikkalaisia, aasialaisia  ja arabialaisia biittejä, intialaisia melodioita ja jamaikalaisia taustoja yhdistelevä bändi Suomesta. Uptown Rockersiin kuuluu Gimmel-yhtyeestä tuttu Ushma Olava sekä Bomfunk MC’s -yhtyeen keulahahmo Raymond Ebanks. Projektin levy-yhtiönä toimii vasta perustettu UHOtrax.

Uptown Rockersien ensimmäinen single kantaa nimeä *Everybody Dance*, jolla vierailee DJ Francis. Vokaalipuolella Ushma hoitaa naisvokaalit ja Raymond puolestaan rap-osuudet. Laulukielenä tullaan kuulemaan ainakin arabiaa, englantia ja ranskaa.

## Diskografia
### Singlet

* "Everybody Dance" (2006)

## Lähteet
Israelin lippu

**Israelin lippu** otettiin käyttöön Israelin kansallisena lippuna 28. lokakuuta 1948, viisi kuukautta maan itsenäisyysjulistuksen jälkeen. Lipun mittasuhteet ovat 8:11. Lipun keskellä on daavidintähti, jota oli käytetty juutalaisten eri lipuissa jo vuosisatojen ajan. Lipun sinivalkoisten raitojen kerrotaan tulevan tallitista, juutalaisesta rukousvaatteesta. Lipun sininen on määritelty ainoastaan tummaksi taivaansiniseksi. Lipun suunnitteli David Wolfsohn alun perin sionistiselle liikkeelle vuonna 1891, ja sionistit ottivat sen käyttöönsä ensimmäisessä sionistikongressissa vuonna 1897.

## Lähteet

## Aiheesta muualla
Antonio Mirante

**Antonio Mirante** (s. 8. heinäkuuta 1983 Napoli, Italia) on italialainen jalkapallomaalivahti. Hän edusti vuonna 2024 päättyneellä pelaajaurallaan pitkään Parmaa ja sen jälkeen Bolognaa, Romaa ja Milania.

## Ura
### Seurajoukkueura
194-senttinen Mirante nousi Juventuksen edustusjoukkueeseen vuonna 2003. Ensimmäisen ammattilaiskautensa, 2004–2005 hän pelasi lainalla Serie B-seura Crotonessa, jossa pelasi 41 ottelua. Seuraavalla kaudella 2005–2006 hän edusti Serie A:ssa pelannutta Sienaa, jossa pelasi 26 liigaottelua. Mirante palasi Juventukseen, kun se pudotettiin Serie B:hen, jossa pelasi seitsemän ottelua kaudella 2006–2007. Kaudeksi 2007–2008 hänet lainattiin toiseen Serie A -seuraan, Sampdoriaan, minkä jälkeen hän siirtyi Sampdoriaan 2,7 miljoonan euron siirtosummalla. Hän pelasi seurassa kaikkiaan 22 Serie A -ottelua. 

Kesällä 2009 Mirante siirtyi Parmaan 3,6 miljoonalla eurolla. Hän pelasi seurassa kuuden kauden aikana 204 Italian pääsarjaottelua. Hän siirtyi Bolognaan ilmaissiirrolla kesällä 2015 ja pelasi seurassa 87 Serie A -ottelua. Hän siirtyi AS Romaan neljällä miljoonalla eurolla kesällä 2018. Hän pelasi seurassa 29 Serie A -ottelua, kaksi ottelua Mestarien liigassa ja neljä peliä Eurooppa-liigassa. Hänen viimeinen liigaseuransa oli lokakuusta 2021 kesään 2024 AC Milan, jossa hän pelasi kolme Serie A -ottelua.

### Maajoukkueura
Mirante oli Italian maajoukkueen mukana vuoden 2006 alle 21-vuotiaiden Euroopan-mestaruuskilpailuissa mutta ei pelannut turnauksessa yhtään ottelua. Hän ei pelannut yhtään ottelua alle 20- tai 21-vuotiaiden maajoukkueissa, vaikka oli näiden kokoonpanossa kuusi kertaa. Hän oli kahdessa A-maaottelussa vaihtopenkillä vuonna 2010.

## Lähteet
Jonathan Zebina

**Jonathan Zebina** (s. 19. heinäkuuta 1978, Pariisi) on ranskalainen jalkapalloilija, hänen pelipaikkansa on laitapuolustaja tai toppari, vaikka hän aloittikin pelaamisen hyökkääjänä. Zebina edustaa Ligue 1:ssä pelaavaa Toulousea.

Zebina aloitti ammattilaisuransa Cannesin joukkueessa kaudella 1996/1997. Sen jälkeen Zebina siirtyi Italian Serie A:han ja Cagliarin joukkueeseen. Kahden Cagliari kauden jälkeen hän siirtyi Italian suurimpiin kuuluvan seuraan  AS Romaan. Romassa hän viihtyi neljän kauden ajan ja oli mukana voittamassa Scudettoa joukkueelleen kaudella 2000/2001. Kaudeksi 2004/2005 hän siirtyi Juventukseen Roman aikaisen valmentajansa Fabio Capellon perässä. 

## Aiheesta muualla
*Juventuksen kotisivuilla
22 (luku)

**22** (**kaksikymmentäkaksi**) on luonnollinen luku, jota edeltää luku 21 ja seuraa luku 23.

## Matematiikassa
* 22 on puolialkuluku ja siten myös yhdistetty luku.
* 22 on vajaa luku, koska 1+2+11 .
* 22 on viisikulmioluku.
* 22 on keskitetty seitsenkulmioluku.
* 22 on kuusikulmiopyramidiluku.
* 22 on Smithin luku kymmenjärjestelmässä: 2+2 = 2+1+1.
* 22 on Erdősin–Woodsin luku ().
* 22 kuuluu Perrinin lukujonoon ().
* 22 = 1^4+2^3+3^2+4^1.
* 22 voidaan muodostaa kahden parittoman alkuluvun summana kolmella tavalla eli useammalla kuin mikään pienempi luku, kun alkulukujen järjestyksellä ei ole merkitystä. (Nämä summat ovat 3+19, 5+17 ja 11+11.)
* 22 on yksi vain 17:stä luonnollisesta luvusta, joita ei voida muodostaa alle kahdeksan kuutioluvun summana. (Kahdeksan kuutioluvun summana 22 voidaan muodostaa seuraavasti: 6 \cdot 1^3 + 2 \cdot 2^3.)
* 22:n tekijöiden summa (36) on neliöluku.
* 8 voidaan muodostaa positiivisten kokonaislukujen summana 22 tavalla, kun lukujen järjestyksellä ei ole merkitystä.
* Taso voidaan jakaa viidellä ympyrällä enintään 22 osaan.
* Taso voidaan jakaa kuudella suoralla enintään 22 osaan.

## Luonnontieteissä
* Jaksollisessa järjestelmässä titaanin järjestysluku on 22.
* Neon-22 on neonin vakaa isotooppi.
* Argon-40 on argonin vakaa ja luonnossa yleisin isotooppi. Sen neutroniluku on 22.
* Kalium-41 on kaliumin vakaa isotooppi, jonka neutroniluku on 22.
* Kalsium-42 on kalsiumin vakaa isotooppi, jonka neutroniluku on 22.
* 22 Kalliope on pikkuplaneetta.
* Messier 22 on pallomainen tähtijoukko.
* Ihmisen pääkallossa on 22 luuta.

## Muissa yhteyksissä
* Eurooppatie E22 kulkee Yhdistyneen kuningaskunnan ja Venäjän välillä.
* Valtatie 22 kulkee Oulun ja Kajaanin välillä.
* Heprealaisessa kirjaimistossa on 22 kirjainta.
* Lockheed Martin F-22 Raptor on hävittäjä.
* .22 LR on suosittu patruuna.
* Grover Cleveland oli Yhdysvaltojen 22. presidentti.
* Alabama on 22. Yhdysvaltoihin liittynyt osavaltio.
* Paramount Picturesin logossa on 22 tähteä.
* SSH-protokollan TCP-porttinumero on 22.
* Mittayksikkö chain vastaa 22 jaardia.
* Romaanissa *[[Me sotasankarit]]* kuvaillaan *catch-22*-niminen paradoksin aiheuttava sääntö.
* *[[22 (Taylor Swiftin kappale)|22]]* on Taylor Swiftin kappale.

## Lähteet
Pikkujuoksukäki

**Pikkujuoksukäki** (*Geococcyx velox*) on pitkäjalkainen käkien heimoon kuuluva lintulaji. Lajia esiintyy lounaisessa Meksikossa ja alueen naapurimaissa.

## Lähteet
21 (luku)

**21** (**kaksikymmentäyksi**) (joskus myös *yksikolmatta*) on luonnollinen luku, jota edeltää luku 20 ja seuraa luku 22.

## Matematiikassa

* 21 on puolialkuluku ja siten myös yhdistetty luku.
* 21 on vajaa luku.
* 21 on kuudes kolmioluku, sillä se on kokonaislukujen 1–6 summa.
* 21 on kahdeksankulmioluku.
* 21 esiintyy Fibonaccin lukujonossa.
* 21 esiintyy Padovanin lukujonossa, joka saadaan aloittamalla kolmesta ykkösestä ja laskemalla aina yhteen toiseksi ja kolmanneksi edellinen luku.
* 21 on Harshad-luku binääri-, oktaali- ja kymmenjärjestelmässä.
* 21 on palindromi binääri- ja nelijärjestelmässä (1114).
* 21 on onnekas luku ().
* 21 on viides Motzkinin luku, koska jos ympyrän kehälle merkitään viisi pistettä, on 21 tapaa piirtää niiden välille toisiaan leikkaamattomia jänteitä.
* 21 on alkulukuserkkujen (19, 23) keskiarvo.
* 2^{21}-21 (2&nbsp;097&nbsp;131) on alkuluku.
* 21 on suurin alle viisinumeroinen luku, joka on sekä kolmio- että kahdeksankulmioluku.
* 21 on pienin luku, joka on (vähintään) kolmen luonnollisen luvun tapauksessa kunkin itseään pienempien tekijöiden summa:
** 18 = 2 \cdot 3^2 ja 1+2+3+6+9=21
** 51 = 3 \cdot 17 ja 1+3+17=21
** 91 = 7 \cdot 13 ja 1+7+13=21.
* Jotta neliöistä voitaisiin koota suurempi neliö siten, että kunkin neliön sivun pituus on eri luonnollinen luku, tarvitaan vähintään 21 neliötä (katso kuva).

## Luonnontieteissä
* Alkuaineiden jaksollisessa järjestelmässä 21 on skandiumin järjestysluku.
* Neon-21 on neonin vakaa isotooppi.

## Muissa yhteyksissä
* Korttipelissä 21 on ventti.
* Tavallisessa kuusitahkoisessa nopassa on 21 silmää.
* Mikojan-Gurevitš MiG-21 on neuvostoliittolainen suihkuhävittäjä.
* S-21 oli Tuol Slengin vankilan koodinimi.
* Valtatie 21 kulkee Tornion ja Kilpisjärven välillä.
* Eurooppatie E21 kulkee Ranskan ja Sveitsin välillä.
* *[[21 (Adelen albumi)|21]]* on Adelen albumi.
* Chester A. Arthur oli Yhdysvaltojen 21. presidentti.

## Lähteet
Tuula Tamminen

**Tuula Tamminen** (s. 5. huhtikuuta 1950 Rauma) on lastenpsykiatrian professori Tampereen yliopistossa ja entinen Mannerheimin lastensuojeluliiton puheenjohtaja. Tamminen on aiemmin toiminut Pitkäniemen psykiatrisen sairaalan lastenosaston ylilääkärinä, Suomen Akatemian terveyden tutkimuksen toimikunnan puheenjohtajana sekä European Society for Child and Adolescent Psychiatry -järjestön puheenjohtajana. 

Tuula Tamminen on tutkinut paljon lapsen ja vanhemman varhaista vuorovaikutusta ja toiminut asiantuntijana monissa haastatteluissa. Vuonna 2006 Tamminen sai Seta ry:n "Kunniarotan" lausunnoistaan joiden mukaan isättömät lapset ovat lähtökohdiltaan poikkeavia ja että hedelmöityshoitoja ei tästä syystä tulisi antaa naispareille ja itsellisille naisille. Setan perustelujen mukaan Tamminen on käyttänyt arvostettua asemaansa väärin ja tieteen eettisten sääntöjen vastaisesti ohittanut ne lukuisat tutkimukset, joiden mukaan lapsen hyvinvoinnin ja kehityksen kannalta oleellista on perhesuhteiden vakaus, ei vanhempien lukumäärä tai sukupuoli. Hänelle myönnettiin vuonna 2010 kansainvälinen Sonya Bemporad -palkinto hänen merkittävästä työstä pienten lasten mielenterveyden edistämiseksi.

## Julkaisuja
* 
* 
* 
* 

## Lähteet

## Aiheesta muualla
* Väinö Tannerin säätiön esittely Tuula Tammisesta
* Anu Pekin ja Tuula Tammisen Lapsen ehdoilla -projektista Polemiikki-julkaisussa 
* Tampereen yliopiston asiantuntijat/Tuula Tamminen
* Tamminen Tuula at PubMed/ US National Library of Medicine & National Institutes of Health (nih.gov)
* Tuula Tamminen. University of Tampere, Tampere Psychosomatic Medicine, Psychiatry, Primary Care  (researchgate.net)
* Tutkimusryhmän - Emotion Regulation and Mental Development (EMORE) - julkaisuja  (uta.fi)
20 (luku)

**20** (**kaksikymmentä**) on luonnollinen luku, jota edeltää luku 19 ja seuraa luku 21.

## Matematiikassa
* 20 on yhdistetty, runsas ja puolitäydellinen luku.
* 20 on Harshad-luku kymmen- ja binäärijärjestelmässä (101002).
* 20 on palindromi kolmijärjestelmässä (2023).
* 20 on tetraedriluku, koska se on neljän ensimmäisen kolmioluvun summa.
* 20 voidaan muodostaa kahden peräkkäisen luonnollisen luvun tulona: 4 \cdot 5.
* 20 on pienin luku, josta saadaan aina yhdistetty luku, kun sen perään lisätään mikä tahansa numero. (Välillä 200–209 ei siis ole alkulukuja.)
* Dodekaedrissa on 20 kärkipistettä.
* Ikosaedrissa on 20 tahkoa.
* Vigesimaalijärjestelmän kantaluku on 20.

## Luonnontieteissä
* Alkuaineiden jaksollisessa järjestelmässä 20 on kalsiumin järjestysluku.
* Neon-20 on neonin vakaa isotooppi.
* Rikki-36, kloori-37, argon-38, kalium-39 ja kalsium-40 ovat vakaita isotooppeja, joiden neutroniluku on 20.
* Ydinfysiikassa luku 20 kuuluu maagisiin lukuihin.
* Vedyn kiehumispiste on noin 20 kelviniä.
* Ihmisellä on yleensä yhteensä 20 sormea ja varvasta.

## Muissa yhteyksissä
* Kananmunista käytetty kappalemitta tiu sisältää 20 munaa.
* G20 on rikkaiden tai köyhien maiden ryhmä.
* M20 on ranskalainen ydinohjus.
* Egyptin kansainvälinen suuntanumero on 20.
* Eurooppatie E20 kulkee Irlannin ja Venäjän välillä.
* Valtatie 20 kulkee Oulun ja Kuusamon välillä.
* Väkevien alkoholijuomien ikäraja Suomessa on 20 vuotta.
* James Garfield oli Yhdysvaltain 20. presidentti.
* Tippecanoen kirouksella on selitetty niiden Yhdysvaltain presidenttien suurta kuolleisuutta, jotka on valittu 20:llä jaollisina vuosina.
* Rubikin kuutio voidaan aina ratkaista enintään 20 siirrolla.
* Shakissa kummallakin pelaajalla on 20 mahdollista aloitussiirtoa.
* Yhdistyneessä kuningaskunnassa 20 šillinkiä vastasi yhtä puntaa vuoden 1971 rahauudistukseen saakka.
* Monissa valuutoissa kuten eurossa on käytössä 20 rahayksikön tai rahayksikön 20 sadasosan kolikko tai seteli.

## Lähteet
Kasuistiikka

**Kasuistiikka** eli **tapauskohtainen etiikka** on yksi soveltavan etiikan muoto. Termiä käytetään usein laeista ja etiikasta keskustellessa, ja se voidaan nähdä tiukkoihin periaatteisiin perustuvan järkeilyn kritiikkinä. Tiukkoihin periaatteisiin nojautuvan etiikan perusteella voitaisiin esimerkiksi sanoa, että valehtelu on aina moraalisesti väärin, kun taas kasuisti voisi sanoa, että valehtelu voi olla tai voi olla olematta väärin, riippuen tilanteesta. Kasuisti voi esimerkiksi katsoa, että valehtelu on moraalisesti väärin annettaessa valallista todistusta oikeudessa. Toisaalta hän voi katsoa, että valehtelu on paras moraalinen valinta jos se pelastaa jonkun hengen.

Länsimaisen kasuistiikan juuret ovat jo Aristoteleen ajattelussa, mutta sen huippuvaihe ajoittuu noin vuosiin 1550&ndash;1650, jolloin jesuiitat hyödynsivät kasuistiikkaa laajalti. Blaise Pascal hyökkäsi voimakkaasti kasuistiikka vastaan.

Moderni kasuistiikka pyrkii tarjoamaan ratkaisun velvollisuusetiikan ja utilitaristisen etiikan väliseen ristiriitaa. Kasuistit, kuten Albert R. Jonsen ja Stephen Toulmin (*The Abuse of Casuistry*, 1988), ovat haastaneet perinteiset sovelletun etiikan paradigmat. Kasuistiikka ei ota lähtökohdakseen ideologioita ja teoriaa, vaan kuhunkin yksittäistapaukseen liittyvät tosiseikat — sen sijaan, että soveltaisi teoriaa yksittäistapaukseen, kasuistit aloittavat yksittäistapauksesta ja kysyvät, mitä moraalisesti merkityksellisiä seikkoja (mukaan lukien sekä teoriat että käytäntö) tapauksessa tulisi ottaa huomioon. Jonsenin ja Toulminin mukaan tällainen lähestymistapa johtaa helpommin konsensuksen saavuttamiseen. Näin rabbi, katolinen pappi ja agnostikko voisivat jossakin yksitäistapauksessa päätyä samaan ratkaisuun, vaikkakin olisivat erimielisiä niistä syistä, jotka ovat saaneet heidät päätymään tähän ratkaisuun.

## Kirjallisuutta

* Jonsen, Albert R. & Toulmin, Stephen: *The Abuse of Casuistry: A History of Moral Reasoning*. California, 1988.
* Keenan, James F., S.J. & Shannon, Thomas A.: *The Context of Casuistry* Washington, 1995.
* Kirk, K.: *Conscience and Its Problems, An Introduction to Casuistry*. London, 1936.
* Leites, E. (toim.): *Conscience and Casuistry in Early Modern Europe*. Cambridge, 1988.
* Mahowald, Mary B.: "Collaboration and Casuistry: A Peircean Pragmatic for the Clinical Setting". Teoksessa Parret, Herman (toim.): *Peirce and Value Theory*. Amsterdam, 1994.
* Pascal, Blaise: *The Provincial Letters*. London, 1967.

## Aiheesta muualla

* 
* Adler, Mortimer J.: Casuistry  *Mortimer Adler's Great Ideas* 
* 
* Cavalier, Robert: Casuistry  *Online Guide to Ethics and Moral Philosophy* 
* Franklin, James: Accountancy as computational casuistics 
* Stark, Werner: Casuistry *Dictionary of the History of Ideas* 
* Tallmon, James M.: Casuistry  *Oxford Encyclopedia of Rhetoric* 
* Townsley, Jeramy: Casuistry - A Summary
Tuntsan erämaa

**Tuntsa** on vuonna 1997 perustettu erämaa-alue Sallan ja Savukosken kuntien pohjoisosassa. Sen pinta-ala on 212 neliökilometriä, ja se on osa laajempaa erämaista Tuntsan aluetta.

Tuntsan erämaa korkeimmat kohdat ovat sen pohjoisosassa. Siellä Värriötunturien rinteet kohoavat 550 metrin korkeuteen. Tuntsan erämaa jatkuukin pohjoisessa Värriön luonnonpuistona, jossa liikkuminen vaatii luvan. Aluetta halkoo Koutajoen vesistöön kuuluva, Venäjän suuntaan laskeva Tuntsajoki ja Suomen suuntaan virtaa Kemijoen sivujoki Värriöjoki. Erämaa-alueen korkeimpia lakia ovat Sorsatunturi ja Sauoiva. Muita tuntureita ovat kiviset ja paikoin louhikkoiset Nuolusoiva, Kuskoiva ja Takkaselkätunturi.

Tuntsan erämaan tyyppiluontoa ovat kuusivaltaiset vaarat sekä nummimaiset tunturinrinteet, joilla kasvaa katajaa. Mäntyä on suhteellisen vähän, ja koivut ovat kärsineet tunturimittarien aiheuttamasta tuhosta. Tunturien ja vaarojen välissä on soita ja juotteja.

Vuonna 1960 alueella riehui suuri metsäpalo, ja palon jäljet ovat nähtävissä yhä edelleen. Palossa tuhoutui metsää Suomen puolelta 20&nbsp;000 hehtaaria ja Venäjällä n. 100&nbsp;000 hehtaaria.

## Lähteet

## Aiheesta muualla
* Luontoon.fi: Tuntsan erämaa-alue
Desperados: Wanted Dead or Alive

**Desperados: Wanted Dead or Alive** on Spellbound Entertainmentin kehittämä ja Atarin julkaisema reaaliaikainen taktiikkapeli. Peli julkaistiin vuonna 2001 Microsoft Windowsille.

Pelissä pelaaja kontrolloi enintään kuutta hahmoa villin lännen maisemissa. Päähenkilö on tunnettu veitsitaistelija ja ampuja, John Cooper, joka alkaa metsästää palkkiota pahamaineisesta junaryöstäjästä, El Diablosta. Pelin alussa Cooperin apuun tulee viisi muuta hahmoa. Jatko-osa *[[Desperados 2: Cooper’s Revenge]]* julkaistiin maaliskuussa 2006.

## Pelaaminen
Peli on reaalikaista taktiikkaa *in* tapaan.

## Juoni

Pelin tapahtumapaikkana toimii El Paso vuonna 1881. Mystinen ja kylmäverinen junaryöstäjä El Diablo on ryöstänyt monia junia ja junayhtiö Twinnings & Co. on luvannut 15&nbsp;000 dollarin palkkion El Diablon kiinniottajalle. Palkkionmetsästäjä John Cooper ottaa tehtävän vastaan mutta pian huomaa tehtävän olevan oletettua vaikeampi ja aikoo kerätä kasaan joukon vanhoja ystäviään auttamaan häntä jahdissa.

Yllätyksenä poliisipäällikkö joka on etsinyt ryöstäjiä onkin itse El Diablo ja hän vangitsee joukon selliinsä luolaan. Kiinalaisen tytön Mian avulla joukko pääsee sellistä ja John lähtee seuraamaan miestä tämän toimistoon. Seuraa tulitaistelu jossa John tappaa El Diablon sohaisemalla tätä puukolla rintaan.

## Vastaanotto
Pelit-lehti antoi pelille arvosanaksi 90/100 arvostelussaan.

## Lähteet

## Aiheesta muualla
*
Imandrajärvi

**Imandrajärvi** eli **Imantero** (, , ) on suuri järvi Murmanskin alueella Kuolan niemimaan länsiosassa. Järven kokonaispinta-ala on 876 neliökilometriä ja sen pinta nykyään 127 metrin korkeudella merenpinnasta. Se on Kuolan niemimaan suurin järvi. Järven vedet laskevat Nivajokea pitkin Vienanmeren Kantalahteen. 

Imandra koostuu kolmesta jokseenkin erillisestä, salmien kautta yhteydessä olevasta osasta: pohjoisessa Iso-Imandra (*Bolšaja Imandra* eli *Hibinskaja Imandra*, 328  km²), keskellä Imandra (*Ekostrovskaja Imandra*, 351 km²), ja lännessä Akkalan Imandra (*Babinskaja Imandra* 133 km²). Lännestä Alempi- ja Ylempi Pirtjärvi laskevat vetensä Akkalan Imandraan. 

Montšegorskin kaupunki sijaitsee Montšelahden rannalla järven luoteisosassa. Järven kaakkoisrannan tuntumassa sijaitsee Apatity, ja etelässä Poljarnyje Zori Nivajoen varrella pari kilometriä sen laskukohdasta alavirtaan.

Imandrajärven itärantaa kulee Muurmannin rata ja sen varrella on myös Imandra-niminen asemakylä. Järven länsipuolitse kulkee M18-valtatie. Muita järven rantapaikkakuntia ovat Afrikanda, Hiipinän asema, Tik-Guba ja Zašejek.

## Lähteet

## Aiheesta muualla
Chagain ydinkokeet

**Chagain ydinkokeet** eli **Chagai-I**  ja **Chagai II** olivat 6-7 ydinkokeen sarja Pakistanissa toukokuussa 1998. Ensimmäinen viiden kokeen sarja tehtiin 28. toukokuuta. Sitä seurasi yksi tai kaksi räjäytystä kaksi päivää myöhemmin.

Koe oli Pakistanin vastaus naapurimaansa Intian pari viikkoa aiempiin ydinkokeisiin. 

Pakistanilaiset tekivät Ras Kohin alueella 28. toukokuuta 1998 2–3 ydinkoetta, jotka tuottivat yhteensä 4,6 Richterin maanjäristyksen. Räjähdys tapahtui noin kilometrin mittaisen tunnelin päässä, noin 185 m vuoren alla. Vuoren huippu järisi ja pöllysi. Pakistanilaiset väittivät räjähdystehoksi 18–40 kilotonnia. Ydinohjelman johtajan Abdul Qadeer Khanin mukaan tehtiin 5 ydinkoetta, joista suurin noin 35 kt ja muut pienempiä. 

Kharanin alueella tehtiin 30. toukokuuta 1998 testi, jossa pakistanilaiset sanoivat räjäyttäneensä 18 kilotonnin pommin.

Yhdysvallat tuomitsi kokeet jyrkästi.

## Katso myös
*Eri maiden ydinaseohjelmat

## Lähteet

## Aiheesta muualla

*Globalsecurity chagai
*FAS Chagai
*When Mountains Move – The Story of Chagai
Burke Henry

**Burke Henry** (s. 21. tammikuuta 1979 Ste. Rose du Lac, Manitoba, Kanada) on kanadalainen jääkiekkoilija. pelipaikaltaan puolustaja. Hän on New York Rangersin kolmannen kierroksen varaus vuoden 1997 varaustilaisuudesta. Pelitavaltaan Henry on profiloitunut enemmänkin kovaotteiseksi ns. peruspuolustajaksi kuin miksikään kiekolliseksi taituriksi.

## ura
Ennen varsinaista ammattilaisuraansa Henry pelasi juniorijääkiekkoa Kanadan Manitobassa, Brandon Wheat Kings -joukkueessa neljä kautta vuosina 1995–1999. Juniorivuosien jälkeen hän pelasi kaksi kautta Rangersin AHL-farmijoukkueessa Hartford Wolf Packissa, kunnes Rangers treidasi hänen pelioikeutensa Calgary Flamesille vaihdossa Chris St.Croixiin kesällä 2001. Myöskään Calgaryn organisaatiossa ei löytynyt tilaa varsinaisesta NHL-joukkueesta vaan seuraava kausi kului jälleen AHL-liigssa Saint John Flamesin joukkueessa. Kesällä 2002 Henry teki vapaana agenttina sopimuksen Chicago Blackhawksin organisaatioon jossa kahden kauden aikana pelejä NHL:ssa kertyi 39 kappaletta. Kauden 2004–2005 Henry jakoi San Antonio Rampagen ja Milwaukee Admiralsin AHL-joukkueiden kesken kunnes kesällä 2005 teki sopimuksen Itävaltaan Salzburgin joukkueeseen. Yhden Itävallassa pelatun kauden jälkeen Henry siirtyi seuraavaksi kaudeksi SM-liigaan Tampereen Tapparan joukkueeseen. Esitykset Tapparassa, 52 ottelussa tehopisteet vain 1+3 ja 151 rangaistusminuuttia, mukaan lukien kaksi tappelua, eivät ilmeisesti vastanneet seurajohdon odotuksia ja Henry sai kauden jälkeen jatkaa matkaansa Tanskan pääsarjaan Aalborgin joukkueeseen. Aalborgissa kului seuraavat kaksi kautta, joihin sisältyi lyhyt lainavisiitti Ruotsin Elitserieniin Linköpingin joukkueeseen keväällä 2008. Tanskasta tie vei Itävallan liigassa pelanneen slovenialaisjoukkue HK Olimpija Ljubljanan joukkueeseen. Olimpijan kauden päätyttyä runkosarjaan Henry kävi keväällä 2010 pelaamassa muutaman pelin Pohjois-Amerikassa, IHL-liigan Flint Generals joukkueessa. Tilille kertyi seitsemän ottelua runkosarjan lopusta, mutta pudotuspelit Henry joutui seuraamaan sivusta.
Kauden 2011–2012 Henry oli kokonaan sivussa kunnes teki kesällä yksivuotisen sopimuksen Itävallan Erste Bank Eishockey Ligan tšekkiläisjoukkueen, HC Orli Znojmon kanssa. Tällä hetkellä Henry ei ole minkään seuran rosterissa.

## Lähteet
Kalevan kisat 1998

**[[Kalevan kisat]]** järjestettiin vuonna 1998 Oulussa 6.–9. elokuuta 1998. Kalevan maljan voitti Turun Urheiluliitto.

## Mitalistit
### Miehet

### Naiset

## Lähteet
* Markku Siukonen: *Urheilun vuosikirja 1999*, Gummerus 1999, s. 298–300
Abdul Qadeer Khan

**Abdul Qadeer Khan** (; 1. huhtikuuta 1936 Bhopal, Brittiläinen Intia – 10. lokakuuta 2021 Pakistan) oli pakistanilainen metallurgian insinööri, joka tunnetaan Pakistanin ydinaseohjelman perustajana. Hän myi ydinasetekniikkaa myös muun muassa Irakiin, Iraniin ja Libyaan, ja sai tämän vuoksi Pakistanissa syytteen maanpetoksesta, mutta hänet vapautettiin syytteistä.

## Elämä
Khan syntyi Bhopalin lähellä Brittiläisessä Intiassa ja muutti Pakistaniin Intian niemimaan jaon jälkeen vuonna 1952.

Khan opiskeli Pakistanissa insinööriksi ja sen jälkeen muun muassa Saksassa, Belgiassa ja Alankomaissa. Vuonna 1974 Pakistanin kilpailija Intia laukaisi ydinaseen, ja työskennellessään uraanin rikastuslaitoksessa Khan vakoili Pakistanin hyväksi ydinaseisiinkin soveltuvan uraanin tuottamisessa tarvittavaa kaasusentrifugitekniikkaa. Hänen tukenaan oli pakistanilaisten agenttien verkosto. 

Kun Khan palasi Pakistaniin 1976, hän perusti heinäkuussa ydintekniikkaa tutkivan tutkimuslaitoksen. Pakistan alkoi tuottaa ydinaseisiin sopivaa korkearikasteista uraania vuonna 1986. Khan oli mukana tekemässä Kiinan ja Pohjois-Korean kanssa ydinaseyhteistyötä 1980- ja 1990-luvuilla. Maaliskuussa 1998 lehtiin ilmestyi tietoja, joiden mukaan Khan olisi myynyt ydinasetietoa Iraniin. Samana vuonna Pakistan räjäytti oman ydinlatauksensa vastavedoksi Intian ydinkokeisiin, ja Khanista tuli kansallissankari.

Vuonna 2001 Khan erotettiin, koska Yhdysvallat moitti Pakistania ydinasetiedon levityksestä. Pakistanin oppositio vastusti erottamista voimakkaasti, ja hänet ylennettiin ministeriä vastaavaan asemaan. Lokakuussa 2001 Pakistanin hallinto pidätti kaksi Khania lähellä ollutta tiedemiestä epäiltyinä Taliban-kytköksistä.

Vuonna 2004 Pakistanin hallinto alkoi tutkia Khanin ydinaseiden levitystoimia, joihin liittyi ydinaseisiin liittyvän tekniikan ja piirustusten vienti Pohjois-Koreaan, Libyaan ja Iraniin. 4. helmikuuta 2004 Khan tunnusti Pakistanin televisiossa vieneensä ydinasetietoa muihin maihin, ja seuraavana päivänä Pakistanin presidentti Pervez Musharraf armahti hänet. Khan levitti ydintekniikkaa omien sanojensa mukaan, koska halusi uhmata länsimaita, tukea muslimimaita ja ansaita rahaa. Teoistaan huolimatta hän on edelleen Pakistanissa suosittu hahmo.

Vuonna 2006 Khanilla todettiin eturauhassyöpä. Kasvain leikattiin sairaalassa Karachissa.

## Katso myös
*Abdul Kalam

## Lähteet

## Aiheesta muualla
Curia Regis

**Curia Regis** on latinankielinen termi, joka tarkoittaa ”kuninkaallista neuvostoa” tai ”kuninkaan hovia”. 

Keskiajan Englannissa Curia Regis oli maanomistajien (*tenants-in-chief*) ja kirkko-oppineiden neuvosto, joka neuvoi Englannin kuningasta lainopillisissa asioissa. Se korvasi anglosaksisen edeltäjänsä witenagemotin sen jälkeen kun normannit olivat vallanneet Englannin vuonna 1066.

Vilhelm Valloittaja toi Englantiin kotimaansa Normandian feodaalisen järjestelmän. Hän myönsi tärkeimmille sotilaallisille kannattajilleen maa-alueita, jotka puolestaan myönsivät maata omille kannattajilleen. Näin syntyi feodaalinen hierarkia. Maanomistajia, jotka saivat alueensa suoraan kuninkaalta,  kutsuttiin nimellä *tenants-in-chief* (tenant = maanvuokraaja) ja heidän omistamiaan maita kutsuttiin nimellä *manor* (tilus, kantatila). Vilhelm I hallitsi yksinvaltiaana, mutta kuin itsestäänselvyytenä hän halusi kuulla Curia Regisin neuvoja ennen lakien säätämistä. Curia Regisistä muotoutui vähitellen 1200-luvulla parlamentti. 

Ranskan kuningaskunnassa Ludwig IX:n valtakaudella kuninkaan neuvosto jakaantui kolmeen osaan: "parlamentti" (ranskaksi *parlement*) hoiti oikeudenkäytön, tilikamari raha-asiat ja valtioneuvosto hallinnolliset ja poliittiset asiat. Pariisin parlamentti alkoi kehittyä Ranskan ylimmäksi tuomioistuimeksi.

## Lähteet
Leeds-Bradfordin kansainvälinen lentoasema

**Leeds-Bradfordin kansainvälinen lentoasema** sijaitsee Leedsin ja Bradfordin kaupunkien välissä West Yorkshiressa, Englannissa.

Lentoasema tunnettiin alun perin Yeadon Aerodromena, kun siellä aloitettiin klubi-lennot ja harjoitukset vuonna 1931. Säännölliset lennot aloitettiin neljä vuotta myöhemmin Newcastleen, Edinburghiin, Blackpooliin ja Mansaarelle.

## Lentoyhtiöt
*Aer Arann (Cork, Galway)
*Air Southwest (Bristol, Newquay, Plymouth)
*Astraeus (Algarve, Alicante, Chambery, Dalaman, Faro, Funchal, Gran Canaria, Heraklion, Ibiza, Lanarca, Las Palmas, Madeira, Mahon, Málaga, Menorca, Palma de Mallorca, Reus, Ródos, Zakynthos)
*British Midland International (Bryssel, Edinburgh, Glasgow, London-Heathrow, Pariisi-Charles de Gaulle)
*Eastern Airways (Aberdeen, Inverness, Southampton)
*Flybe (Aberdeen, Belfast-City, Bergerac, Exeter, Southampton)
*KLM Royal Dutch Airlines
**KLM Cityhopper (Amsterdam)
*Jet2.com (Alicante, Almería, Amsterdam, Barcelona, Belfast International, Chambéry, Düsseldorf, Faro, Geneve, Ibiza, Krakova, Lanzarote, Málaga, Menorca, Murcia, Milano-Bergamo, Nizza, Palma de Mallorca, Pariisi-Charles de Gaulle, Pisa, Praha, Rooma-Fiumicino, Salzburg, Teneriffa-etelä, Valencia, Venetsia)
*Manx2 (Mansaari)
*Ryanair (Dublin)

## Lähteet

## Aiheesta muualla
Guatemala (departementti)

**Guatemala** on Guatemalan departementti. Departementin ja koko valtion pääkaupunki on myös nimeltä Guatemala. 

Departementti käsittää 2 126 km² kokoisen alueen, jossa oli noin 2,5 miljoonaa asukasta vuonna 2002.

## Kunnat
Departementti jakautuu 17 kuntaan:
# Amatitlán
# Chinautla
# Chuarrancho
# Fraijanes
# Guatemala
# Mixco
# Palencia
# Petapa
# San José del Golfo
# San José Pinula
# San Juan Sacatepéquez
# San Pedro Ayampuc
# San Pedro Sacatepéquez
# San Raymundo
# Santa Catarina Pinula
# Villa Canales
# Villa Nueva

## Aiheesta muualla

* Interactive department map
Terhi Uusi-Luomalahti

**Terhi Uusi-Luomalahti** (20. helmikuuta 1974) on suomalainen entinen jalkapalloilija.

Uusi-Luomalahti aloitti jalkapalloilun Järvenpään Palloseurassa. Kasvattajaseurastaan hän siirtyi Puistolan Urheilijoihin ja oli mukana nostamassa Puistolan SM-sarjaan vuonna 1991. Sen jälkeen matka jatkui Suomen menestyksekkäimpään jalkapalloseuraan HJK:hon, jossa hän voitti mm. 7 Suomen mestaruutta ja 4 Suomen Cupia. Viimeisen kautensa SM-sarjassa Uusi-Luomalahti pelasi FC Espoossa, joka ylsi hopeamitaleille sekä mestaruussarjassa että Suomen Cupissa. Kauden 2005 jälkeen loukkaantumisten riivaama Uusi-Luomalahti päätti siirtyä pelaamaan alemmalle sarjatasolle Naisten Ykköseen PuiU:un. Uusi-Luomalahti kipparoi tällä viimeisellä jalkapallokaudellaan Puistolan taas SM-sarjaan.

Vuosina 1992–2005 Uusi-Luomalahti kuului naisten maajoukkueen runkopelaajiin. Hän pelasi yhteensä 60 maaottelua, joissa hän teki 7 maalia.

Terhi Uusi-Luomalahti on myös toiminut naisten A-maajoukkueen fysioterapeuttina sekä Helsingin piirin joukkueiden valmentajana ja huoltajana. Vuonna 2007 Terhi aloitti HJK:n 1994-syntyneiden tyttöjen edustusjoukkueen valmentamisen.

## Seurat
* JäPS, Järvenpää
* PuiU, Helsinki
* HJK, Helsinki
* FC Espoo
* PuiU, Helsinki

## Saavutukset

* 7 Suomen mestaruutta (HJK 1995-2001)
* 4 Suomen Cupia (HJK 1998-2000, 2002)
* UEFA Cupin välierä (HJK 2002)
* Maalikuningatar 1995
* Helsingin naispelaaja 1997, 2002
* Vuoden naisfutaaja (pelaajien äänestys) 2003
* EM-kisat 2005 sijoitus 3-4
* 60 maaottelua joissa 7 maalia
* Ensimmäinen A-maaottelu: 9. toukokuuta 1992 (EM-karsinta) Suomi-Ranska Turku
* Ensimmäinen A-maaottelumaali: 6. syyskuuta 1997 (MM-karsinta) Suomi-Sveitsi Pietarsaari 45 90' 1-0

## Lähteet
Jeriko (ohjus)

**Jeriko** () on useille toisiinsa liittyville Israelin kehittämille ballistisille ohjuksille annettu nimitys.

## Jeriko-ohjukset
* Jeriko 1 SRBM 1971 kantaa 500 km, tarkkuus CEP 1&nbsp;000 m, hyötykuorma 400 kg. Perustui Ranskan 1960-luvun tekniikkaan. Jo vanhentunut.
* Jeriko 2 IRBM 1985  Kantomatka ainakin 1&nbsp;300 km., luultavasti 1500-3500 km. 13-tonninen, kaksivaiheinen kiinteäpolttoaineinen ohjus, joka saattaa olla sama kuin USA:n MGM-31 Pershing. 
* Jeriko 3 ainakin 4800-6500 km kantomatka.Tämä ohjus saattaa olla ICBM, jonka kantomatka on 11 000 km 1&nbsp;000–1&nbsp;300 kg:n kärki. 150-400 kt, tai 3x MIRV. CEP 1000 m. Käytössä ehkä vuoden 2005 puolesta välistä.

## Shavit-satelliitinlaukaisijat
Shavit- I ja II tyyppiset satelliitinlaukaisijat perustuvat Jeriko-ohjuksiin.

## Lähteet

## Aiheesta muualla

* Information on Shavit
* Israel Missile Update – 2005
Dimonan tutkimuslaitos

**Dimonan tutkimuslaitos**, virallisesti **Negevin ydintutkimuskeskus**, on Israelin salaisen ydinaseohjelman plutoniumia tuottava keskus. Dimona sijaitsee Negevin autiomaassa 36 kilometriä etelään Beersebasta. Dimonan tutkimuslaitosta alettiin rakentaa 1958, ja reaktori alkoi tuottaa plutoniumia 1962–1964. Aluksi Dimonan tutkimuslaitosta väitettiin joksikin muuksi kuin atomitutkimuslaitokseksi. Tästä syntyi kuuluisa vitsi, joka kutsuu kompleksia nimellä ”Ben-Gurionin housutehdas”: silloinen pääministeri David Ben-Gurion väitti, että paikalla tehdään vain työvaatteita.

1960-luvulla yhdysvaltalaiset tarkkailijat suorittivat Dimonassa tarkastuksia, joiden tarkoitus oli selvittää käytetäänkö Dimonaa ydinaseiden kehittelyyn. Jokaisesta tarkastuksesta sovittiin etukäteen ja väitetään israelilaisten hämänneen tarkkailijoita rakentamalla tilapäisiä seiniä ja piilottamalla laitoksen maanalaiset kerrokset jne. Ensimmäinen ydinpommi saattoi tulla ulos laitoksesta hieman ennen vuoden 1967 kuuden päivän sotaa. 

## Lähteet
*http://www.globalsecurity.org/wmd/world/israel/4is_dimona_092971_reactor_005.htm